PMIndiaData/PMIndiaSum huggingface dataset:
డాక్ట‌ర్ శ్యామా ప్ర‌సాద్ ముఖ‌ర్జీ పుణ్య తిథిసంద‌ర్భం లో ఆయ‌న కు న‌మ‌స్సులు అర్పించిన ప్ర‌ధాన మంత్రి

డాక్ట‌ర్ శ్యామా ప్ర‌సాద్ ముఖ‌ర్జీ పుణ్య‌ తిథి సంద‌ర్భం లో ప్ర‌ధాన‌ మంత్రి శ్రీ న‌రేంద్ర మోదీ ఆయ‌న‌ కు న‌మ‌స్సులు అర్పించారు. ‘‘డాక్ట‌ర్ శ్యామా ప్ర‌సాద్ ముఖ‌ర్జీ ని ఆయ‌న పుణ్య‌ తిథి నాడు స్మ‌రించుకొంటున్నాను. శ్రేష్ఠమైన‌టువంటి ఆయన ఆశ‌యాలు, సుస్పష్టమైనటువంటి ఆయన ఆలోచ‌న‌లు, ప్ర‌జ‌ల‌ కు సేవ చేస్తూ ఉండాలి అనేటటువంటి ఆయన నిబ‌ద్ధ‌త మ‌న‌కు ప్రేర‌ణ ను అందిస్తూనే ఉంటాయి. జాతీయ సమైక్యత సాధన దిశ లో ఆయ‌న చేసిన కృషి మ‌ర‌పు రానిది’’ అని ప్ర‌ధాన మంత్రి ఒక ట్వీట్ లో పేర్కొన్నారు.
కొత్తఏడాది సందర్భం లో దేశ ప్రజల కు అభినందనల ను తెలిపిన ప్రధాన మంత్రి

నూతన సంవత్సరాన్ని పురస్కరించుకొని దేశ ప్రజల కు శుభకాంక్షల ను ప్రధాన మంత్రి శ్రీ నరేంద్ర మోదీ వ్యక్తం చేశారు. ప్రధాన మంత్రి ఒక ట్వీట్ లో – ‘‘మీకు అందరి కి 2023వ సంవత్సరం మంగళప్రదం అగుగాక. ఈ ఏడాది ఆశ, సంతోషాలు మరియు అనేకమైన సాఫల్యాల ను ప్రసాదించుగాక. మీరంతా ఉత్తమమైనటువంటి ఆరోగ్యం కలిగివుండాలి అని నేను కోరుకొంటున్నాను.’’ అని పేర్కొన్నారు.
గ్లోబ‌ల్ సిటిజెన్ లైవ్” కార్య‌క్ర‌మంలో ప్ర‌ధాన‌మంత్రి వీడియో ప్ర‌సంగం

ప్ర‌ధాన‌మంత్రి శ్రీ న‌రేంద్ర మోదీ సెప్టెంబ‌ర్ 25, 26 తేదీల్లో జ‌రిగే “గ్లోబ‌ల్ సిటిజెన్ లైవ్” స‌మావేశంలో వీడియో కాన్ఫ‌రెన్సింగ్ లో మాట్లాడారు. ఇందులో భాగంగా ముంబై, న్యూయార్క్, పారిస్‌, రియో డి జ‌నీరో, సిడ్నీ, లాస్ ఏంజెలిస్‌, లాగోస్‌, సియోల్ వంటి ప్ర‌ధాన న‌గ‌రాల్లో కూడా ఈ లైవ్ స‌మావేశాలు నిర్వ‌హించ‌నున్నారు. ప్ర‌స్తుత మ‌హ‌మ్మారి విసిరిన స‌వాలు గురించి ప్ర‌ధాన‌మంత్రి మాట్లాడుతూ మ‌నంద‌రం క‌లిసిక‌ట్టుగా ఉంటే బ‌లంగా, మెరుగ్గా ఉంటామ‌ని అది నిరూపించింద‌ని అన్నారు. “మ‌హ‌మ్మారిపై పోరాటంలో కోవిడ్‌-19 పోరాట యోధులు, డాక్ట‌ర్లు, న‌ర్సులు, వైద్య సిబ్బంది ఉమ్మ‌డి స్ఫూర్తిని మ‌నం వీక్షించాం. మ‌న శాస్త్రవేత్త‌లు, ఇన్నోవేట‌ర్ల‌లో కూడా ఇదే స్ఫూర్తిని చూశాం. రికార్డు స‌మ‌యంలోనే వారు కొత్త వ్యాక్సిన్లు సృష్టించారు. అన్నింటిలోనూ మాన‌వాళి ప్ర‌ద‌ర్శించిన సంయ‌మ‌నాన్ని రాబోయే త‌రాలు గుర్తుంచుకుంటాయి” అని ప్ర‌ధాన‌మంత్రి అన్నారు. పేద‌రికం కూడా మ‌న ముందున్న దీర్ఘ‌కాలిక స‌వాలు అన్నారు. పేద‌లు ప్ర‌భుత్వ స‌హాయంపై ఆధార‌ప‌డేలా చేసినంత వ‌ర‌కు మ‌నం దానిపై పోరాటం సాగించ‌లేం, ప్ర‌భుత్వాల‌ను పేద‌లు విశ్వ‌స‌నీయ భాగ‌స్వాములుగా భావిస్తూ ఉన్నంత కాలం పేద‌రికంపై విజ‌యం సాధ్యం కాదు అని శ్రీ మోదీ అన్నారు. “పేద‌రిక చ‌ట్రంలో చిక్కుకుపోయిన వారు ఆ చ‌ట్రాన్ని ఛేదించుకుని బ‌య‌ట‌కు వ‌చ్చేందుకు అవ‌స‌ర‌మైన మౌలిక వ‌స‌తులు అందించే వారే విశ్వ‌స‌నీయ భాగ‌స్వాములు” అని ప్ర‌ధాన‌మంత్రి చెప్పారు. పేద‌ల‌ను సాధికారం చేయ‌డానికి అధికారాన్ని ఉప‌యోగించిన‌ట్ట‌యితే పేద‌రికంపై పోరాడే శ‌క్తి వారు పొందుతాయ‌ని ప్ర‌ధాన‌మంత్రి వివ‌రించారు. బ్యాంకులు అందుబాటులో లేని వారికి బ్యాంకింగ్ స‌దుపాయాల క‌ల్ప‌న‌, ల‌క్ష‌లాది మందికి సామాజిక భ‌ద్ర‌త క‌ల్ప‌న‌, 50 కోట్ల మందికి పైగా భార‌తీయుల‌కు ఉచిత‌, నాణ్య‌మైన వైద్య స‌దుపాయాల క‌ల్ప‌న వంటి చ‌ర్య‌లే పేద‌ల సాధికార‌తకు చ‌క్క‌ని సాధ‌నాల‌ని ఆయ‌న ఉద‌హ‌రించారు. న‌గ‌రాలు, గ్రామాల్లో త‌ల దాచుకునేందుకు నీడ లేని వారి కోసం 3 కోట్ల ఇళ్లు నిర్మించ‌డం గురించి ప్ర‌స్తావిస్తూ ఇల్లంటే నీడ ఒక్క‌టే కాదు, “త‌ల దాచుకునేందుకు ఒక ఇల్లుండ‌డం వారికి ఆత్మ‌గౌర‌వాన్ని అందిస్తుంది” అన్నారు. అలాగే ప్ర‌తీ ఒక్క ఇంటికీ మంచి నీటి క‌నెక్ష‌న్ ఇచ్చేందుకు ప్రారంభించిన కార్య‌క్ర‌మం, వేల కోట్ల డాల‌ర్ల వ్య‌యంతో కొత్త త‌రం మౌలిక వ‌స‌తులు నిర్మించ‌డం, 80 కోట్ల మందికి ఉచితంగా ఆహార ధాన్యాలు అందించ‌డం, ఇంకా ఎన్నో చ‌ర్య‌లు పేద‌రికంపై పోరాడ‌గ‌ల బ‌లాన్ని వారికి అందిస్తాయ‌ని ప్ర‌ధాన‌మంత్రి చెప్పారు. వాతావ‌ర‌ణ మార్పుల గురించి ప్ర‌ధాన‌మంత్రి మాట్లాడుతూ ప్ర‌కృతికి ఎలాంటి హాని క‌లిగించ‌ని జీవ‌న విధానాలు అనుస‌రించ‌డ‌మే వాతావ‌ర‌ణ మార్పుల స‌మ‌స్య ప‌రిష్కారానికి తేలిక‌పాటి, విజ‌య‌వంత‌మైన మార్గం అన్నారు. మ‌హాత్మా గాంధీని ప్ర‌పంచంలోనే “అతి పెద్ద ప‌ర్యావ‌ర‌ణ‌వేత్త‌”గా వ‌ర్ణిస్తూ ఎలాంటి క‌ర్బ‌న వ్య‌ర్థాల‌కు తావు లేని జీవ‌న‌శైలి మ‌హాత్ముడు అనుస‌రించార‌ని వివ‌రించారు. ఆయ‌న ఏ ప‌ని చేసినా భూగోళం సంక్షేమ‌మే అన్నింటి క‌న్నా మిన్న అని భావించేవారన్నారు. “మ‌నంద‌రం భూగోళాన్ని సంర‌క్షించాల్సిన బాధ్య‌తతో కూడిన ట్ర‌స్టీలు” అని ప్ర‌బోధించే ట్ర‌స్టీ సిద్ధాంతాన్ని ప్ర‌పంచానికి మ‌హాత్ముడు అందించార‌ని ప్ర‌ధాన‌మంత్రి నొక్కి చెప్పారు. పారిస్ క‌ట్టుబాట్ల అమ‌లు దిశ‌గా స‌రైన బాట‌లో పురోగ‌మిస్తున్న ఏకైక జి-20 దేశం భార‌త్ అని ప్ర‌ధాన‌మంత్రి తెలియ‌చేశారు. ఇంట‌ర్నేష‌న‌ల్ సోలార్ అల‌య‌న్స్, వైప‌రీత్యాల‌ను త‌ట్టుకునే మౌలిక వ‌స‌తుల కూట‌మి వంటి వేదిక‌ల కింద ప్ర‌పంచం యావ‌త్తును ఒక ఛ‌త్రం కింద‌కు తీసుకురావ‌డం భార‌త‌దేశానికి గ‌ర్వ‌కార‌ణ‌మ‌ని ప్ర‌ధాన‌మంత్రి అన్నారు.
న్యాయమంత్రి మరియు న్యాయ కార్యదర్శుల అఖిల భారత సమావేశం యొక్క ప్రారంభిక సదస్సు నుఉద్దేశించి అక్టోబర్ 15 నప్రసంగించనున్న ప్రధాన మంత్రి

ప్రధాన మంత్రి శ్రీ నరేంద్ర మోదీ అక్టోబర్ 15వ తేదీ నాడు ఉదయం పూట 10:30 గంటల కు వీడియో సందేశం ద్వారా న్యాయ మంత్రి మరియు న్యాయ కార్యదర్శుల అఖిల భారత సమావేశం తాలూకు ప్రారంభిక సదస్సు ను ఉద్దేశించి ప్రసంగించనున్నారు. రెండు రోజుల పాటు జరుగబోయే ఈ సమావేశాని కి చట్టం మరియు న్యాయం మంత్రిత్వ శాఖ గుజరాత్ లోని ఏకతా నగర్ ఆతిథేయి గా వ్యవహరిస్తోంది. భారతదేశం లో చట్టం మరియు న్యాయం వ్యవస్థ కు సంబంధించిన అంశాల ను చర్చించడం కోసం ఒక ఉమ్మడి వేదిక ను అందించాలి అన్నదే ఈ సమావేశం యొక్క ధ్యేయం గా ఉంది. ఈ సమావేశం లో పాలుపంచుకోవడం ద్వారా రాష్ట్రాలు మరియు కేంద్ర పాలిత ప్రాంతాలు వాటి వాటి ఉత్తమ అభ్యాసాల ను, కొత్త ఆలోచనల ను గురించి వెల్లడించి పరస్పర సహకారాన్ని మెరుగుపరచుకోగలుగుతాయి. ఈ సమావేశం లో ఆర్బిట్రేశన్ మరియు సత్వర న్యాయానికి, ఇంకా తక్కువ ఖర్చు లో న్యాయాని కై ఉన్న మధ్యవర్తిత్వ మార్గం ల వంటి ప్రత్యామ్నాయ విభాగ పరిష్కార యంత్రాంగాలు; చట్ట సంబంధ మౌలిక సదుపాయాల ను సమగ్రమయిన రీతిలో ఉన్నతీకరించడం; కాలం చెల్లిన చట్టాల ను తొలగించడం; న్యాయాన్ని అందుకోవడానికి మెరుగైన మార్గాలు; కేసు లు పరిష్కారం కాకుండా ఉండడాన్ని తగ్గించడం తో పాటు శీఘ్ర నిర్ణయాల ను తీసుకొనేటట్లు చూడటం; కేంద్రానికి, రాష్ట్రాల కు మధ్య ఉత్తమ సమన్వయం కోసం స్టేట్ బిల్స్ కు సంబంధించిన ప్రతిపాదనల లో ఏకరూపత ను తీసుకురావడం;రాష్ట్ర చట్ట వ్యవస్థల ను పటిష్ఠపరచడం మొదలైన అంశాల పైన చర్చ లు జరుగనున్నాయి.
బాలి లో జి-20 శిఖర సమ్మేళనం జరుగుతున్న క్రమం లో ఫ్రాన్స్ అధ్యక్షుని తోసమావేశమైన ప్రధాన మంత్రి

బాలి లో జి-20 శిఖర సమ్మేళనం జరుగుతున్న క్రమం లో ఫ్రాన్స్ గణతంత్రం అధ్యక్షుడు శ్రీ ఇమేన్యుయల్ మేక్రోన్ తో మధ్యాహ్న భోజనం వేళ లో ప్రధాన మంత్రి శ్రీ నరేంద్ర మోదీ భేటీ అయ్యారు. రక్షణ, పరమాణు శక్తి ని పౌర ప్రయోజనాల కు వినియోగించుకోవడం, వ్యాపారం మరియు పెట్టుబడి వంటి విభిన్న రంగాల లో ప్రస్తుతం కొనసాగుతున్న సహకారాన్ని గురించి నేతలు ఇద్దరు సమీక్షించారు. ఆర్థిక సంబంధాల తాలూకు కొత్త రంగాల లో సహకారాన్ని గాఢతరం గా మలచుకోవడాన్ని సైతం వారు స్వాగతించారు. పరస్పర హితం ముడిపడిన ప్రాంతీయ అంశాల ను గురించి మరియు ప్రపంచ స్థాయి అంశాల ను గురించి కూడా చర్చించడం జరిగింది.
హిమాచ‌ల్ ప్ర‌దేశ్ లో కొండ చ‌రియ‌లు విరిగి ప‌డిన కార‌ణంగా ప్రాణ న‌ష్టం వాటిల్లడం ప‌ట్ల విచారం వ్య‌క్తం చేసిన ప్ర‌ధాన‌ మంత్రి

హిమాచ‌ల్ ప్ర‌దేశ్ లోని మండీ జిల్లా లో కొండ చ‌రియ‌లు విరిగి ప‌డ‌టంతో జ‌రిగిన ప్ర‌మాదంలో ప్రాణ న‌ష్టం వాటిల్ల‌డం ప‌ట్ల ప్ర‌ధాన మంత్రి శ్రీ న‌రేంద్ర మోదీ విచారం వ్య‌క్తం చేశారు. “హిమాచ‌ల్ ప్ర‌దేశ్ లోని మండీ జిల్లా లో కొండ చ‌రియ‌లు విరిగి ప‌డి ప్ర‌మాదాల‌కు దారి తీయ‌డంతో ప్రాణ న‌ష్టం వాటిల్లినందుకు బాధ‌పడ్డాను. మృతుల కుటుంబ స‌భ్యుల‌కు నా సంతాపం తెలియ‌జేస్తున్నాను. హిమాచల్ ప్ర‌దేశ్ లోని మండీ జిల్లాలో గాయ‌ప‌డిన‌ వారు త్వ‌ర‌గా కోలుకోవాల‌ని ఆ ఈశ్వ‌రుడిని ప్రార్థిస్తున్నాను. ర‌క్ష‌ణ మ‌రియు స‌హాయ‌క కార్య‌క‌లాపాల‌లో పాలుపంచుకొని అవసరమైన అన్ని విధాలుగాను స‌హాయాన్ని అందించ‌డానికి ఎన్‌డిఆర్ఎఫ్ బృందం మండీకి తరలివెళ్తోంది” అని ప్ర‌ధాన మంత్రి త‌న సందేశంలో పేర్కొన్నారు.
భారత్ రత్న నానాజీ దేశ్ ముఖ్ గారి ని ఆయన జయంతి నాడుస్మరించుకొన్న ప్రధాన మంత్రి

భారత్ రత్న నానాజీ దేశ్ ముఖ్ గారి జయంతి సందర్భం లో ప్రధాన మంత్రి శ్రీ నరేంద్ర మోదీ ఆయన కు శ్రద్ధాంజలి ఘటించారు. ప్రధాన మంత్రి ఒక ట్వీట్ లో – ‘‘భారత్ రత్న నానాజీ దేశ్ ముఖ్ గారి ని ఆయన జయంతి నాడు స్మరించుకొంటున్నాను. గ్రామీణ భారతదేశం మరియు వ్యవసాయం ల పట్ల ఆయన కు ఉన్న సమృద్ధమైన అవగాహన ఆయన కార్యాల లో ప్రతిబింబిస్తుంది. ఆయన ఒక అసాధారణమైనటువంటి ఆలోచనపరుడు కూడా ను.’’ అని పేర్కొన్నారు.
ఏషియన్ చాంపియన్స్ ట్రోఫీ ని గెల్చుకొన్న భారతీయ హాకీ జట్టును అభినందించిన ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ ఏషియన్ చాంపియన్స్ ట్రోఫీ ని గెల్చుకొన్న భారతీయ హాకీ జట్టును అభినందించారు. “మన హాకీ జట్టు ను చూస్తే ఎంతో గర్వంగా ఉంది. ఏషియన్ చాంపియన్స్ ట్రోఫీ ని గెల్చుకొన్న సందర్భంగా జట్టుకు ఇవే నా అభినందనలు” అని ప్రధాన మంత్రి తన సందేశంలో పేర్కొన్నారు.
వస్తువులు, సేవల పన్ను (జి ఎస్ టి) ని ప్రవేశపెట్టడానికి సంబంధించిన సన్నద్ధతను సమీక్షించడం కోసం సమావేశాన్ని నిర్వహించిన ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ వస్తువులు, సేవల పన్ను (జి ఎస్ టి) ని ప్రవేశపెట్టేందుకు సంబంధించి సన్నాహాలు ఎలా జరుగుతున్నదీ సమీక్షించడం కోసం 2016 సెప్టెంబరు 14న ఒక సమావేశాన్ని నిర్వహించారు. ఈ సమావేశానికి కేంద్ర ఆర్థిక మంత్రి, ఆర్థిక శాఖ సహాయ మంత్రులు ఇద్దరూ, ఇంకా ప్రధాన మంత్రి కార్యాలయం మరియు ఆర్థిక శాఖ కు చెందిన సీనియర్ అధికారులు కూడా హాజరు అయ్యారు. జి ఎస్ టి ని 2017 ఏప్రిల్ 1 వ తేదీ నుండి అమలు పరచే విషయంలో ఎటువంటి జాప్యానికి తావు ఉండకుండా చూడడం కోసం జి ఎస్ టి ప్రారంభానికి సంబంధించి.. నమూనా జి ఎస్ టి చట్టాల మరియు నియమాల రూపకల్పన, కేంద్రం మరియు రాష్ట్రాలలో నెలకొల్పవలసిన ఐ టి మౌలిక సదుపాయాలు, కేంద్ర ప్రభుత్వ అధికారులకు మరియు రాష్ట్ర ప్రభుత్వాల అధికారులకు తగిన శిక్షణను ఇవ్వడం, వ్యాపార మరియు పరిశ్రమల రంగాలలో అవగాహనను కల్పించడం కోసం చేపట్టవలసిన కార్యక్రమాలు.. వంటి వాటి విషయంలో తీసుకోవలసిన వేరు వేరు చర్యలలో చోటు చేసుకొంటున్న పురోగతిని ప్రధాన మంత్రి సమీక్షించారు. అన్ని సన్నాహక చర్యలను 2017 ఏప్రిల్ 1 వ తేదీ కన్నా ఎంతో ముందుగానే పూర్తి చేసి తీరాలని ప్రధాన మంత్రి ఆదేశించారు. 279 ఎ అధికరణం ప్రకారం జి ఎస్ టి కౌన్సిల్ కు ఇచ్చిన ఆదేశాలకు సంబంధించి సకాలంలో సిఫారసులను అందించేందుకు అనువుగా కౌన్సిల్ ముమ్మర సమావేశాలను జరపవలసి ఉంటుందని ప్రధాన మంత్రి గుర్తుచేశారు. నమూనా జిఎస్ టి చట్టాలు, జి ఎస్ టి రేట్లు, జిఎస్ టి వర్తించే లేదా జి ఎస్ టి నుండి మినహాయించే వస్తువులు మరియు సేవలకు సంబంధించి జి ఎస్ టి కౌన్సిల్ సిఫారసులు చేయవలసి ఉన్నది.
స్ఫూర్తి ని అందించే మహిళల కు సామాజిక ప్రసార మాధ్యమాల లోని తన ఖాతాల ను ఇచ్చివేయనున్న ప్రధాన మంత్రి

ప్రధాన మంత్రి శ్రీ నరేంద్ర మోదీ సామాజిక ప్రసార మాధ్యమాల లో తనకు ఉన్నటువంటి ఖాతాల ను స్ఫూర్తి ని అందించేటటువంటి మహిళల కు– మహిళ ల దినం సందర్భం లో– ఇచ్చివేయనున్నారు. ‘‘మన కు స్ఫూర్తి ని అందిస్తున్న మహిళల కు సామాజిక ప్రసార మాధ్యమాల లోని నా యొక్క ఖాతాల ను నేను – రానున్న మహిళా దినం నాడు– ఒప్పజెప్పనున్నాను. ఇది లక్షలాది వ్యక్తుల లో ప్రోత్సాహాన్ని రగిలించడం లో సహాయకారి కాగలదు. అటువంటి స్ఫూర్తిమూర్తులు అయిన మహిళల గురించి మీకు తెలుసా? లేక మీరు కూడా ఆ కోవ కే చెందిన మహిళయేనా? అయితే ఆ తరహా గాథల ను #SheInspiresUs అనే హ్యాష్ ట్యాగ్ ను ఉపయోగించుకొంటూ అందరి కి తెలియజేయండి’’ అంటూ ఒక సందేశం లో ప్రధాన మంత్రి పేర్కొన్నారు.
ఆగస్టు 12న ‘ఆత్మనిర్భర్ నారీ శక్తి సే సంవాద్’ లో పాల్గొననున్న ప్రధాన మంత్రి

ప్రధాన మంత్రి శ్రీ నరేంద్రమోదీ ఈ కార్యక్రమాన్ని 2021 ఆగస్టు 12 న మధ్యాహ్నం 12 గంటల 30 నిమిషాలకు వీడియో కాన్ఫరెన్స్ మాధ్యమం ద్వారా ‘ఆత్మ నిర్భర్ నారీశక్తి సే సంవాద్’ లో పాల్గొని, దీన్ దయాళ్ అంత్యోదయ యోజన- నేశనల్ రూరల్ లైవ్లీహుడ్స్ మిశన్ (డిఎవై-ఎన్ఆర్ఎల్ఎమ్) లో భాగం గా ప్రోత్సాహం లభించిన మహిళా స్వయం సహాయ సమూహాల (ఎస్ హెచ్ జి) సభ్యులు/ కమ్యూనిటీ రిసోర్స్ పర్సన్స్ తో మాట్లాడనున్నారు. ఇదే కార్యక్రమం లో వ్యవసాయ సంబంధ జీవనోపాధుల సార్వజనీకరణ అంశం పై వివరణ నిచ్చే పుస్తకం తో పాటు దేశ వ్యాప్త ఎస్ హెచ్ జి మహిళా సభ్యుల సాఫల్య గాథ ల సంకలన గ్రంథాన్ని కూడా ప్రధాన మంత్రి ఆవిష్కరించనున్నారు. నాలుగు లక్షల కు పైగా ఎస్ హెచ్ జి లకు దాదాపు 1625 కోట్ల రూపాయల మూలధనీకరణ సంబంధి నిధుల ను కూడా ప్రధాన మంత్రి విడుదల చేయనున్నారు. దీనికి అదనం గా, ఆహార శుద్ధి పరిశ్రమల మంత్రిత్వ శాఖ కు చెందిన పిఎమ్ ఫార్మలైజేశన్ ఆఫ్ మైక్రోఫూడ్ ప్రాసెసింగ్ ఎంటర్ ప్రైసెస్ (పిఎమ్ఎఫ్ఎమ్ఇ) పథకం లో భాగం గా 7500 స్వయం సహాయ సమూహాల సభ్యుల కోసం 25 కోట్ల రూపాయల సీడ్ మనీ తో పాటు, ఫార్మర్ ప్రొడ్యూసర్ ఆర్గనైజేశన్స్ (ఎఫ్ నిఒ స్) డెబ్బై ఐదింటి కి నిధుల రూపం లో 4.13 కోట్ల రూపాయల ను కూడా ఆయన విడుదల చేస్తారు. ఈ సందర్భం లో గ్రామీణాభివృద్ధి పంచాయతీ రాజ్ శాఖ కేంద్ర మంత్రి శ్రీ గిరిరాజ్ సింహ్, ఆహార శుద్ధి పరిశ్రమల శాఖ కేంద్ర మంత్రి శ్రీ పశుపతి కుమార్ పారస్, గ్రామీణాభివృద్ధి శాఖ సహాయ మంత్రులు సాధ్వి నిరంజన్ జ్యోతి, శ్రీ ఫగ్గన్ సింహ్ కులస్తే, పంచాయతీ రాజ్ శాఖ సహాయ మంత్రి శ్రీ కపిల్ మోరేశ్వర్ పాటిల్, ఆహార శుద్ధి శాఖ సహాయ మంత్రి శ్రీ ప్రహ్లాద్ సింహ్ పటేల్ లు కూడా హాజరు అవుతారు. డిఎవై-ఎన్ఆర్ఎల్ఎమ్ ను గురించి గ్రామీణ ప్రాంతాల లోని పేద కుటుంబాల ను దశల వారీగా స్వయం సహాయ సమూహాల లో చేరే విధం గా చైతన్యపరచాలని, వారు వేరు వేరు బతుకు తెరువుల ను అనుసరించేందుకు వారికి దీర్ఘకాలిక మద్దతు ను అందించాలని, వారి ఆదాయాల ను, వారి జీవన నాణ్యత ను మెరుగుపరచాలని డిఎవై-ఎన్ఆర్ఎల్ఎమ్ లక్ష్యం గా పెట్టుకొంది. ఈ మిశన్ తాలూకు కార్య్రక్రమాల లో చాలావరకు కార్యక్రమాల ను స్వయం సమూహాల మహిళ లు వారంతట వారే అమలు లోకి తీసుకు వస్తూ, ఆయా కార్యక్రమాల లో ప్రగతి కి కారకులు అవుతున్నారు. కృషీ సఖి, పశు సఖి, బ్యాంకు సఖి, బీమా సఖి, బ్యాంకింగ్ కరెస్పాండెంట్ సఖి.. ఇలాగ వివిధ కమ్యూనిటీ రిసోర్స్ పర్సన్స్ గా వారికి శిక్షణ ను ఇవ్వడమైంది. ఈ మిశన్ జాగృతి ని కలుగజేయడం ద్వారా గృహ హింస, మహిళల్లో విద్యావ్యాప్తి లతో పాటు మహిళల కు సంబంధించిన ఇతరేతర సమస్య లు, పోషక విలువల తో కూడిన ఆహారం, పారిశుద్ధ్యం, ఆరోగ్యం వంటి అంశాల లో ఎలా నడుచుకోవాలి అనే విషయం లో మెరుగైన పద్ధతుల ను ఎస్ హెచ్ జి మహిళల కు సూచించడం ద్వారా వారి సశక్తీకరణ కు కూడా కృషి చేస్తున్నది.
బిమ్స్ టెక్ అయిదో శిఖర సమ్మేళనం

ప్రధాన మంత్రి శ్రీ నరేంద్ర మోదీ ఈ రోజు న బిఐఎమ్ఎస్ టిఇసి (బే ఆఫ్ బెంగాల్ ఇనిశియేటివ్ ఫార్ మల్టీ-సెక్టోరల్ టెక్నికల్ ఎండ్ ఇకోనామిక్ కోఆపరేశన్.. ‘బిమ్స్ టెక్) అయిదో శిఖర సమ్మేళనం లో వర్చువల్ పద్ధతి లో పాల్గొన్నారు. ఈ వర్చువల్ పద్ధతి లో జరిగిన ఈ శిఖర సమ్మేళనాని కి బిమ్స్ టెక్ కు ప్రస్తుతం అధ్యక్ష స్థానం లో ఉన్న శ్రీ లంక ఆతిథేయి గా వ్యవహరించింది. బిమ్స్ టెక్ అయిదో శిఖర సమ్మేళనాని కంటే పూర్వం, సీనియర్ అధికారుల మరియు విదేశీ మంత్రుల స్థాయి లలో సన్నాహక సమావేశాల ను హైబ్రిడ్ పద్ధతి లో కొలంబో లో మార్చి నెల 28వ మరియు 29వ తేదీ లలో నిర్వహించడం జరిగింది. ‘‘ఒక ప్రతిఘాతుకత్వ యుక్త ప్రాంతం, సమృద్ధమైనటువంటి ఆర్థిక వ్యవస్థ లు, స్వస్థులైన ప్రజలు అనే లక్ష్యాల వైపునకు పయనం’’ అనేది ఈ శిఖర సమ్మేళనాని కి ప్రాధాన్యపూర్వకమైన ఇతివృత్తం గా ఉంది. దీనికి అదనం గా బిమ్స్ టెక్ ప్రయాస ల సహకారభరిత కార్యకలాపాలను అభివృద్ధిపరచడం కూడా దీనిలో భాగం గా ఉంది. తద్ద్వారా సభ్యత్వ దేశాల ఆర్థిక ప్రగతి మరియు అభివృద్ధి పై కోవిడ్-19 మహమ్మారి తాలూకు దుష్ప్రభావాలను పరిష్కరించడం సాధ్యపడనుంది. బిమ్స్ టెక్ చార్టర్ పై సంతకాలు చేయడం మరియు దానికి ఆమోదం తెలపడం ఈ శిఖర సమ్మేళనం ప్రధాన ఫలితం కానుంది. ఈ బిమ్స్ టెక్ చార్టర్ అనేది బంగాళాఖాతం యొక్క తీర ప్రాంతం లో ఉన్న మరియు బంగాళాఖాతం పై ఆధారపడి ఉన్న సభ్యత్వ దేశాల యొక్క కూటమి రూపురేఖల ను కూడా ఖాయపరచనుంది. బిమ్స్ టెక్ కనెక్టివిటి అజెండా ను పూర్తి చేయడానికి సంబంధించి చెప్పుకోదగిన ప్రగతి ని శిఖర సమ్మేళనం లో పరిశీలించడం జరిగింది. ‘రవాణా సంబంధి సంధానం కోసం ఉద్దేశించిన బృహత్ ప్రణాళిక’ ను నేతలు చర్చించారు. ఈ మాస్టర్ ప్లాను లో భవిష్యత్తు లో ఈ ప్రాంతం లో సంధానం సంబంధి కార్యకలాపాల కు ఒక మార్గదర్శకమైనటువంటి ఫ్రేమ్ వర్క్ భాగం గా ఉంది. ప్రధాన మంత్రి తన ప్రసంగం లో, బిమ్స్ టెక్ ప్రాంతీయ సంధానాన్ని, సహకారాన్ని, ఇంకా భద్రత ను పెంపొందించవలసిన అసవరం ఎంతైనా ఉందని నొక్కిచెప్పారు. ఈ విషయం లో ఆయన అనేక సలహాల ను ఇచ్చారు. బంగాళాఖాతాన్ని బిమ్స్ టెక్ సభ్యత్వ దేశాల నడుమ సంధానం, సమృద్ధి మరియు భద్రత లతో కూడిన ఒక సేతువు గా మలచడాని కి పాటుపడవలసింది గా ప్రధాన మంత్రి తన సాటి నేతల కు పిలుపు ను ఇచ్చారు. ప్రధాన మంత్రి శ్రీ నరేంద్ర మోదీ మరియు అన్య నేత ల సమక్షం లో మూడు బిమ్స్ టెక్ ఒ ప్పందాల పైన సంతకాలయ్యాయి. ఈ ఒప్పందాల లో వర్తమాన సహకార పూర్వక కార్యకలాపాల లో చోటు చేసుకొన్న ప్రగతి అనే విషయం కూడా చేరి ఉంది. ఈ మూడు ఒప్పందాలు ఏవేవి అంటే వాటిలో ఒకటోది – నేర సంబంధమైన అంశాల లో పరస్పరం చట్ట సహాయం అనే అంశం పై బిమ్స్ టెక్ ఒప్పందం; రెండోది – దౌత్య సంబంధి శిక్షణను ఇచ్చే రంగం లో పరస్పర సహకారాని కి ఉద్దేశించిన బిమ్స్ టెక్ అవగాహన పూర్వక ఒప్పంద పత్రం; మూడోది- బిమ్స్ టెక్ సాంకేతిక విజ్ఞానం బదలాయింపు కేంద్రం స్థాపన కు సంబంధించినటువంటి మెమోరాండమ్ ఆఫ్ అసోసియేశన్.
లోక్‌ నాయ‌క్ జ‌య‌ప్ర‌కాశ్ నారాయ‌ణ్ జ‌యంతి నాడు ఆయ‌న‌కు ప్ర‌ధాన మంత్రి ప్ర‌ణామం

లోక్‌ నాయ‌క్ జ‌య‌ప్ర‌కాశ్ నారాయ‌ణ్ జ‌యంతి సంద‌ర్భంగా ఆయ‌న‌కు ప్ర‌ధాన మంత్రి శ్రీ న‌రేంద్ర మోదీ న‌మ‌స్క‌రించారు. ‘‘పూజ్య లోక్‌ నాయ‌క్ జెపి కి ఆయ‌న జ‌యంతి రోజున నేను శిర‌స్సు వంచి న‌మ‌స్క‌రిస్తున్నాను. ఆయ‌న యొక్క మొక్క‌వోని సాహ‌సం మ‌రియు ధ‌ర్మ‌బ‌ద్ధ‌త భార‌తీయులందరికీ స్ఫూర్తిని అందిస్తూ ఉంటాయి’’ అని ప్ర‌ధాన మంత్రి త‌న సందేశంలో పేర్కొన్నారు.
యూరోపియన్ కమిశన్ అధ్యక్షురాలు ఉర్సు లా వాన్ డేర్ లేయెన్ తో ఈ రోజు న చర్చలు జరిపినందుకు సంతోషం గా ఉంది:  ప్రధాన మంత్రి

యూరోపియన్ కమిశన్ అధ్యక్షురాలు ఉర్సు లా వాన్ డేర్ లేయెన్ గారి తో ప్రధాన మంత్రి శ్రీ నరేంద్ర మోదీ న్యూ ఢిల్లీ లో ఈ రోజు న చర్చలు జరిపారు. ఈ చర్చల ను గురించి ప్రధాన మంత్రి ఒక ట్వీట్ లో – ‘‘ఈ రోజు న అధ్యక్షురాలు @EU_Commission @vonderleyen earlier గారి తో చర్చలు జరిపినందుకు సంతోషం గా ఉంది. ఆర్థిక సంబంధాలు మరియు సాంస్కృతిక సంబంధాలు సహా భారతదేశం- ఇయు సంబంధాలను పూర్తి స్థాయి లో మేం సమీక్షించాం’’ అని పేర్కొన్నారు.
ప్రధానమంత్రి కి  స్వాగతం పలికిన డెన్ మార్క్  మహారాణి రెండో మార్గరెట్ గారు

డెన్ మార్క్ మహారాణి రెండో మార్గరెట్ గారు కోపెన్ హేగన్ లోని చరిత్రాత్మకమైన అమాలియన్ బోర్ రాజమహలు లో ప్రధాన మంత్రి శ్రీనరేంద్ర మోదీ కి స్వాగతం పలికారు. డెన్ మార్క్ రాజసింహాసనాన్ని మహారాణి అధిరోహించిన సందర్భం తాలూకు స్వర్ణోత్సవం సందర్భం లో ఆమెకు ప్రధాన మంత్రి శుభాకాంక్షల ను వ్యక్తం చేశారు. గత కొన్నిసంవత్సరాల లో భారతదేశం-డెన్ మార్క్ ల మధ్య సంబంధాల తో పెరుగుతున్న ప్రగాఢత్వాన్ని గురించి, మరీ ముఖ్యం గా గ్రీన్ స్ట్రటీజిక్ పార్ట్ నర్ శిప్ విషయాన్ని గురించి మహారాణి కి ప్రధాన మంత్రి వివరించారు. సామాజిక కార్యాల ను మునుముందుకు తీసుకుపోవడం లో డెన్ మార్క్ యొక్క రాజ పరివారం పోషిస్తున్నటువంటి భూమిక ను ప్రధాన మంత్రి ప్రశంసించారు. ప్రధాన మంత్రి తన కు లభించిన స్నేహపూర్ణ ఆతిథ్యానికి, సత్కారానికి గాను మహారాణి కి ధన్యవాదాల ను తెలియజేశారు.
‘ఆకాంక్షభరిత మధ్య తరగతి తాలూకు 8 సంవత్సరాలు’ అనే అంశం పై వ్యాసాల ను మరియు ట్విటర్ లోనిచిత్ర మాలిక ను శేర్ చేసిన ప్రధాన మంత్రి

మధ్య తరగతి కి చెందిన ప్రజల యొక్క కలల ను పండించే దిశ లో భారత ప్రభుత్వం ఏ విధం గా కృషి చేసిందీ అనే విషయాన్ని ప్రధాన మంత్రి శ్రీ నరేంద్ర మోదీ తన వెబ్ సైట్ narendramodi.in ద్వారా శేర్ చేశారు. ఇదే విషయమై MyGov లోని ఒక చిత్ర మాలిక ను కూడా ఆయన శేర్ చేశారు. ప్రధాన మంత్రి ఒక ట్వీట్ లో – ‘‘మన మధ్య తరగతి ప్రజల కలల ను పండించే దిశ లో భారత ప్రభుత్వం ఏ విధం గా కృషి చేసిందీ తెలియ జేసే వ్యాసాల ను ఇదుగో ఇక్కడ చూడవచ్చును.. #8YearsOfAspirationalMiddleClass” ‘‘గడచిన 8 సంవత్సరాల లో ‘జీవన సౌలభ్యాన్ని’ ఏ విధం గా పెంపొందింపచేస్తూ వచ్చిందీ వివరించేటటువంటి ఒక సమగ్ర చిత్ర మాలిక ను ఇక్కడ గమనించవచ్చును.. #8YearsOfAspirationalMiddleClass” అని పేర్కొన్నారు.
‘ప్రగతి’ మాధ్యమం ద్వారా ప్రధాన మంత్రి ముఖాముఖి

ప్ర‌ధాన మంత్రి శ్రీ న‌రేంద్ర మోదీ ఐసిటి ఆధారితమైన మల్టి- మోడల్ ఫ్లాట్ ఫారమ్ ఫర్ ప్రొ-యాక్టివ్ గవర్నెన్స్ అండ్ టైమ్ లీ ఇంప్లిమెంటేషన్- PRAGATI (ప్రగతి) మాధ్యమం ద్వారా 24వ ప‌ర్యాయం ఈ రోజు జరిగిన ముఖాముఖి సమావేశానికి అధ్య‌క్ష‌త వ‌హించారు. ఇంత‌వ‌ర‌కు జ‌రిగిన ‘ప్ర‌గ‌తి’ తాలూకు 23 స‌మావేశాల‌ లోను మొత్తం 9.46 ల‌క్ష‌ల కోట్ల పెట్టుబ‌డి తో కూడిన 208 ప్రాజెక్టుల‌పై స‌మీక్ష‌ను నిర్వ‌హించ‌డం జ‌రిగింది. 17 రంగాల‌లో ప్ర‌జా ఫిర్యాదుల ప‌రిష్కారాన్ని గురించి కూడా స‌మీక్షించారు. ఈ రోజు జ‌రిగిన 24వ స‌మావేశంలో ఉత్త‌రాఖండ్ లో కేదార్‌నాథ్ పున‌ర్ నిర్మాణ ప‌నుల‌కు సంబంధించిన పురోగ‌తి ని ప్ర‌ధాన మంత్రి స‌మీక్షించారు. ప‌నుల పురోగ‌తి పై డ్రోన్ దృశ్యాల‌తో కూడిన ఒక నివేదిక‌ను ఈ సంద‌ర్భంగా రాష్ట్ర ప్ర‌భుత్వం స‌మ‌ర్పించింది. ఢిల్లీ పోలీస్ విభాగానికి సంబంధించిన ఫిర్యాదులను ప‌రిశీలిస్తున్న తీరులోను మ‌రియు ప‌రిష్క‌రిస్తున్న తీరులోను పురోగ‌తిని గురించి ప్ర‌ధాన మంత్రి అడిగి తెలుసుకొన్నారు. ఫిర్యాదులను ప‌రిష్క‌రించే ప‌ద్ధ‌తిలో నాణ్య‌త‌ను మెరుగు ప‌ర‌చ‌డానికి ప్రాముఖ్యం ఇవ్వ‌వ‌ల‌సిందిగా ఆయ‌న నొక్కి చెప్పారు. హిమాచ‌ల్ ప్ర‌దేశ్‌, పంజాబ్, హ‌రియాణా, ఉత్త‌ర్ ప్ర‌దేశ్‌, బిహార్‌, ఝార్‌ఖండ్‌, ప‌శ్చిమ బెంగాల్‌, చ‌త్తీస్ గ‌ఢ్‌, మధ్య ప్రదేశ్, మ‌హారాష్ట్ర, త‌మిళ‌ నాడు, ఇంకా కేర‌ళ‌ లు స‌హా అనేక రాష్ట్రాల‌లో రైల్వే, రోడ్డు, విద్యుత్తు, పెట్రోలియమ్ మ‌రియు బొగ్గు రంగాల‌లో అమ‌ల‌వుతున్న పది అవ‌స్థాప‌న ప‌థ‌కాలు ఏ ద‌శ‌లో ఉన్న‌దీ ప్ర‌ధాన మంత్రి స‌మీక్షించారు. ఈ ప్రాజెక్టుల సంచిత విలువ 40,000 కోట్ల రూపాయ‌లకు పైగానే ఉంది. ‘ప్ర‌ధాన మంత్రి కౌశ‌ల్ వికాస్ యోజ‌న’ తో పాటు ‘ప్ర‌ధాన మంత్రి మాతృ వంద‌న యోజ‌న’ ల అమ‌లులో పురోగ‌తి పైనా ప్ర‌ధాన మంత్రి స‌మీక్ష‌ను నిర్వ‌హించారు.
మహా రాణి ఎలిజబెత్కోవిడ్ నుంచి త్వరగా కోలుకోవాలని ఆకాంక్షించిన ప్రధాన మంత్రి

మహారాణి ఎలిజబెత్ కోవిడ్ బారి నుంచి శీఘ్రం గా కోలుకోవాలని ప్ర‌ధాన మంత్రి శ్రీ న‌రేంద్ర మోదీ కోరుకొంటూ ఆమె కు శుభాకాంక్షల ను వ్యక్తం చేశారు. ఆమె కు చక్కని స్వస్థత కై ప్రార్థించారు. యునైటెడ్ కింగ్‌డమ్ ప్రధానమంత్రి మాననీయ బోరిస్ జాన్ సన్ ట్వీట్‌ కు ప్రధాన మంత్రి ప్రతిస్పందిస్తూ ‘‘మహారాణి ఎలిజబెత్ త్వరిత గతి న కోలుకోవాలి అని నేను ఆకాంక్షిస్తున్నాను. ఆమె కు చక్కని స్వస్థత కై ప్రార్థిస్తున్నాను.’’ అని పేర్కొన్నారు.
భారతదేశంలో వీసా విధానం సరళీకరణ, క్రమబద్దీకరణలకు మంత్రిమండలి ఆమోదం

భారతదేశంలో వీసా విధానం సరళీకరణ, క్రమబద్దీకరణ లతో పాటు ఆ విధానం తక్కువ కాఠిన్యం కలిగివుండేదిగా మార్చడానికి కేంద్ర మంత్రిమండలి ఆమోదం తెలిపింది. ప్రధాన మంత్రి శ్రీ నరేంద్ర మోదీ కేంద్ర మంత్రివర్గ సమావేశానికి అధ్యక్షత వహించారు. సంబంధిత వర్గాలతో హోం మంత్రిత్వ శాఖ సంప్రదింపులు జరిపి హోం మంత్రి ఆమోదంతో తుది రూపురేఖలను దిద్దిన వీసా విధానంలో మరిన్ని మార్పులను కూడా మంత్రివర్గం ఆమోదం పొందింది. ఈ ఆమోదం పర్యటన, వ్యాపారం మరియు వైద్య సంబంధ పనులపై విదేశీయులు దేశంలోకి ప్రవేశానికి సహకరిస్తుంది. అంతేకాక ఆర్థిక పురోగతికి ఉత్తేజాన్ని అందించడంతో పాటు పర్యటన, వైద్య సంబంధ ప్రయాణాలు, వ్యాపార సంబంధ ప్రయాణాలు వంటి సేవల ఎగుమతుల నుండి లభించే ఆదాయం అధికం కావడానికి, ఇంకా ‘స్కిల్ ఇండియా’, ‘డిజిటల్ ఇండియా’, ‘మేక్ ఇన్ ఇండియా’, తదితర ప్రభుత్వ ముఖ్య కార్యక్రమాలు విజయవంతం కావడానికి కూడా తోడ్పడుతుందని ఆశిస్తున్నారు. ఇది పైన పేర్కొన్న చట్టబద్ధమైన ప్రయోజనాలను పొందేందుకు విదేశీయులు భారతదేశాన్ని సందర్శించడాన్ని సైతం సులభతరం చేయనుంది.
రియో 2016 పారాలింపిక్స్ లో పాల్గొనే భారతీయ క్రీడాకారులకు ప్రధాన మంత్రి శుభాకాంక్షలు

ప్ర‌ధాన మంత్రి శ్రీ న‌రేంద్ర మోదీ సెప్టెంబరు 7వ తేదీ నుండి మొదలవుతున్న రియో 2016 పారాలింపిక్స్ లో భారతదేశానికి ప్రాతినిధ్యం వహిస్తున్న క్రీడాకారులు చక్కగా రాణించాలంటూ శుభాకాంక్షలు తెలిపారు. “సెప్టెంబరు 7వ తేదీ నుండి మొదలవుతున్న రియో 2016 పారాలింపిక్స్ లో భారతదేశం తరఫున పాలుపంచుకొంటున్న మన క్రీడాకారులు రాణిస్తారని భారతీయులు ఎంతో ఉత్సాహంతో ఉన్నారు. మనం అందరమూ రియో 2016 పారాలింపిక్స్ లో మన ఆటగాళ్లు నెగ్గాలంటూ వారికి శుభకామనలు అందిద్దాము. మన క్రీడాకారులు వారి సర్వోత్తమ ప్రదర్శననిచ్చి, మనం గర్వపడేటట్లు చేస్తారన్న నమ్మకం నాకు ఉంది” అని ప్రధాన మంత్రి తన సందేశంలో పేర్కొన్నారు.
బసంత్ పంచమి, స‌ర‌స్వ‌తి పూజ ల సందర్భం లో ప్రజల కు శుభాకాంక్షలు తెలిపిన ప్ర‌ధాన మంత్రి

బసంత్ పంచమి, స‌ర‌స్వ‌తి పూజ ల సంద‌ర్భం లో ప్రజల కు ప్ర‌ధాన మంత్రి శ్రీ న‌రేంద్ర మోదీ శుభాకాంక్ష‌లు తెలిపారు. ‘‘మంగ‌ళ‌క‌ర‌మైన బ‌సంత్ పంచ‌మి, స‌ర‌స్వ‌తి పూజ‌ ల సంద‌ర్భం లో మీకు అంద‌రికీ ఇవే హృద‌య‌పూర్వ‌క శుభాకాంక్ష‌లు’’ అని ఒక ట్వీట్ లో ప్ర‌ధాన మంత్రి పేర్కొన్నారు.
మోర్బీలో సమీక్ష సమావేశం నిర్వహించిన ప్రధానమంత్రి

గుజరాత్‌లోని మోర్బీ విషాదం అనంతరం స్థితిగతులపై ప్రధానమంత్రి శ్రీ నరేంద్ర మోదీ ఈ సాయంత్రం సమీక్ష సమావేశం నిర్వహించారు. అధికారులు నిత్యం బాధిత కుటుంబాలను సంప్రదిస్తూ వారికి వీలైనంత మేర సాయం చేయడంపై భరోసా ఇవ్వాలని ఈ సందర్భంగా ఆయన ఆదేశించారు. అంతకుముందు మోర్బీలో రక్షణ-సహాయ కార్యక్రమాలు, బాధితులకు సాయం తదితరాల గురించి ప్రధానమంత్రికి అధికారుల నివేదించారు. ఈ దుర్ఘటన సంబంధిత అన్ని కోణాల్లోనూ గుర్తించే సమగ్ర, విస్తృత విచారణ నిర్వహించడం తక్షణావసరమని ప్రధాని స్పష్టం చేశారు. ఈ విచారణ అనంతర నేర్చిన గుణపాఠాలను సత్వరం అమలు చేయాలని ప్రధానమంత్రి అధికారులను ఆదేశించారు. ఈ సమావేశంలో గుజరాత్ ముఖ్యమంత్రి భూపేంద్రభాయ్ పటేల్, హోంశాఖ సహాయ మంత్రి హర్ష్ సంఘవి, రాష్ట్ర మంత్రి బ్రిజేష్ మెర్జా, రాష్ట్ర ప్రభుత్వ ప్రధాన కార్యదర్శి, రాష్ట్ర డీజీపీ, ఐజీ, జిల్లా కలెక్టర్, ఎస్పీ సహా ఎమ్మెల్యేలు, ఎంపీలు ఇతర అధికారులు పాల్గొన్నారు. అంతకుముందు మోర్బీకి చేరుకున్న ప్రధాని తీగల వంతెన దుర్ఘటన ప్రదేశాన్ని పరిశీలించారు. అక్కడ రక్షణ, సహాయ కార్యక్రమాల్లో పాల్గొంటున్న వారితో కాసేపు సంభాషించి వారి చొరవను ప్రశంసించారు. ఈ ప్రమాదంలో క్షతగాత్రులు ప్రస్తుతం స్థానిక ఆసుపత్రిలో కోలుకుంటున్నారు.
కర్నాటక లోని తుమకూరు జిల్లా లో జరిగిన ఒక రోడ్డు ప్రమాదం కారణం గా ప్రాణనష్టం వాటిల్లినందుకు సంతాపం తెలిపిన ప్రధాన మంత్రి

కర్నాటక లోని తుమకూరు జిల్లా లో జరిగిన ఒక రోడ్డు ప్రమాదం కారణం గా ప్రాణనష్టం వాటిల్లినందుకు ప్ర‌ధాన మంత్రి శ్రీ న‌రేంద్ర మోదీ సంతాపాన్ని వ్యక్తం చేశారు. బాధితుల కు ప్రధాన మంత్రి జాతీయ సహాయ నిధి (పిఎమ్ఎన్ఆర్ఎఫ్) నుంచి పరిహారాన్ని ఇవ్వడం జరుగుతుందని కూడా శ్రీ నరేంద్ర మోదీ ప్రకటించారు. ప్రధాన మంత్రి కార్యాలయం ఒక ట్వీట్ లో – ‘‘కర్నాటక లోని తుమకూరు జిల్లా లో జరిగిన ఒక రోడ్డు ప్రమాదం హృద‌య‌ విదారకం గా ఉంది. ప్రియతముల ను కోల్పోయిన కుటుంబాల కు ఇదే సంతాపం. ఈ దుర్ఘటన లో గాయపడ్డ వ్యక్తులు త్వరగా పున:స్వస్థులు కావాలని ఆ ఈశ్వరుడి ని ప్రార్థిస్తున్నాను. మృతుల దగ్గరి సంబంధికుల కు పిఎమ్ఎన్ఆర్ఎఫ్ నుంచి రెండు లక్షల రూపాయల వంతున చెల్లించడం జరుగుతుంది. గాయపడ్డ వారి కి 50,000 రూపాయల వంతున చెల్లించడం జరుగుతుంది: ప్రధాన మంత్రి’’ అని తెలిపింది.
గురు నానక్‌ దేవ్‌ జయంతి సందర్భంగా ప్రజలకు ప్రధానమంత్రి శుభాకాంక్షలు

శ్రీ గురునానక్‌ దేవ్‌ జయంతి ‘పర్‌కాష్‌ పరబ్‌’ నేపథ్యంలో ప్రధానమంత్రి శ్రీ నరేంద్ర మోదీ ప్రజలకు శుభాకాంక్షలు తెలిపారు. శ్రీ గురునానక్‌ దేవ్‌ పర్‌కాస్‌ పరబ్‌ ప్రత్యేక సందర్భాన్ని పురస్కరించుకుని శ్రీ మోదీ ఆయన పవిత్ర సిద్ధాంతాలను, ఉన్నతాదర్శాలను గుర్తుచేసుకున్నారు. ఈ మేరకు ఒక ట్వీట్‌ ద్వారా ఇచ్చిన సందేశంలో- “శ్రీ గురునానక్ దేవ్ ప్రకాష్ పరబ్ ప్రత్యేక సందర్భంగా ఆయన పవిత్ర ప్రబోధాలను, ఉన్నతాదర్శాలను గుర్తుచేసుకున్నాను. పారదర్శక, కరుణాస్పద సమ్మిళిత సమాజంపై ఆయన దార్శనికత మనకెంతో స్ఫూర్తినిస్తుంది. అలాగే ఇతరులకు సేవ చేయడానికి శ్రీ గురునానక్ దేవ్ అత్యధిక ప్రాధాన్యం ఇవ్వడం కూడా మనకెంతో ప్రేరణనిస్తుంది” అని ప్రధాని పేర్కొన్నారు.